stanford-oval/wikipedia huggingface dataset:
מלחמת הכוכבים – דמויות
המסדר הראשון > המנהיג העליון סנוק

המנהיג העליון סנוק הוא מנהיג המסדר הראשון והמאסטר של קיילו רן. נוצר על ידי דארת' סידיוס, ככל הנראה על מנת לאמן את קיילו רן בדרכי הצד האפל. הוא נראה חיוור כרוח רפאים ופניו מעוותות. הוא מופיע לראשונה בסרט "מלחמת הכוכבים - פרק 7: הכוח מתעורר" ונהרג בסרט "מלחמת הכוכבים - פרק 8: אחרוני הג'דיי על ידי חרב האור של לוק סקייווקר שהופעלה על ידי קיילו רן בזמן שסנוק רצה שקיילו רן יהרוג את ריי.
המסדר הראשון > קפטן פאזמה

| --- | --- |

 הופעה ראשונה:  הכוח מתעורר
 גילום הדמות:  גוונדלין כריסטי
 מידע
 גזע:  אדם
 מין:  נקבה
 שיוך:  המסדר הראשון
קפטן פאזמה היא מפקדת בדרגה גבוהה מ"קפטן" בכוחות המסדר הראשון, בעלת נאמנות מוחלטת למנהיג העליון סנוק, קיילו רן וגנרל האקס. פאזמה היא מפקדת פלוגת חיילי הסער של המסדר הראשון, ושימשה כאחראית על הכשרתו ואימוניו של חייל הסער FN-2187, שלעתיד ערק לצד תנועת המחתרת וכינה את עצמו "פין". דמותה הופיעה לראשונה בסרט "הכוח מתעורר" בגילומה של השחקנית גוונדלין כריסטי. בפרק השמיני נהרגה בפיצוץ החללית של סנוק.
גנגסטרים, פושעים וציידי ראשים > ג'אבה ההאט

מנהיג הכוכב המדברי טטואין, חייזר שנראה כמו עלוקה ענקית ושמנה.
חלק מגזע ההאטים ובכיר במועצת ההאטים, מועצה של כל משפחות הפשע והקרטלים בגלקסיה.
נתן הוראה לצוד את האן סולו ולהקפיא אותו. נחנק בידי לאה אורגנה כשהוא בן 600.
גנגסטרים, פושעים וציידי ראשים > זורבה ההאט

חלק מאגדות מלחמת הכוכבים.
אביו של ג'אבה ההאט, ומטרתו היא לנקום בנסיכה ליאה על כך שהרגה את בנו.
גנגסטרים, פושעים וציידי ראשים > רוטה ההאט

בנו של ג'אבה ההאט, מת בין הסרט השלישי לסרט השישי.
גנגסטרים, פושעים וציידי ראשים > ג'נגו פט

צייד ראשים מנדלוריאני והמודל לצבא המשובטים של הרפובליקה. נהרג על ידי מייס וינדו.
גנגסטרים, פושעים וציידי ראשים > זאם וויזל

ציידת ראשים המסוגלת לשנות את צורתה, ושותפה לשעבר של ג'נגו פט. לאחר שוויזל נכשלה ונתפסה על ידי אובי ואן קנובי ואנקין סקייווקר במשימתה להרוג את הסנאטורית פאדמה אמידאלה, ג'נגו הרג אותה באמצעות חץ רעל שיוצר בקאמינו.
גנגסטרים, פושעים וציידי ראשים > בובה פט

צייד ראשים, שיבוט של אביו. בובה נוצר בקאמינו וגדל כבנו של ג'נגו, אשר חינך אותו על הערכים המנדלוריאנים, בדגש על חשיבות הכבוד והרדיפה אחר תהילה בקרב. הוא נודע בעיקר בזכות מהלכיו הערמומיים בעת מעקב אחר הטרף, והפך לצייד ראשים ששמו זרע פחד ברחבי הגלקסיה. בובה עבד בדרך כלל בשביל הגנגסטר ג'אבה ההאט, ונשכר על ידו יחד עם האימפריה הגלקטית על מנת ללכוד את האן סולו וצ'ובאקה. כמו כן היה בעל יחסי קרבה מקצועית עם דארת' ויידר. בובה פט הוא דמות פופולרית ואהובה ביקום מלחמת הכוכבים, אף על פי שזמן המסך שלה קטן באופן יחסי.
גנגסטרים, פושעים וציידי ראשים > המנדלוריאן

צייד ראשים, מנדלוריאן, אשר חונך על הערכים המנדלוריאנים, בדגש על חשיבות הכבוד והרדיפה אחר תהילה בקרב. הדמות הראשית בסדרת טלוויזיה באותו שם בהפקת דיסני פלוס.
דמויות נייטרליות > האב

ישות חזקה במיוחד בכוח ששוכן עם שני ילידו על כוכב הלכת מורטיס. הוא, ובזכותו גם ילדיו, בני אלמוות.
על פי אגדות מלחמת בכוכבים, האב בן למעלה ממיליון שנים. האב, כמו ילדיו, יכול לשנות צורה ככל שיחפוץ ומייצג את האיזון שבין אור לאופל. מתאבד על מנת שבנו שבגד בו יהפוך לבן תמותה ויובס.
דמויות נייטרליות > הבן

בנו של האב, התגלמותו של הצד האפל. רוצה לצאת מכוכב הלכת מורטיס אך אביו מנסה למנוע זאת ממנו כי לטענתו הדבר עשוי להשמיד את הגלקסיה. הובס בידי אנקין סקייווקר כאשר נפצע אביו והוא נהיה בן תמותה.
דמויות נייטרליות > הבת

בתו של האב, ייצוג של הצד המואר. נהרגה בידי אחיה כשניסתה להגן על אביה מפניו. אסוקה שמתה זמן קצר לפני כן, קמה לתחיה כבקשתה האחרונה של הבת להעביר אליה את "הכוח החי" (living force) אליה.
דמויות נייטרליות > סאטין קרייז

נצר למשפחת האצולה קרייז משבט קרייז, השליטה הפציפיסטית של כוכב הלכת מנדאלור. עיוורת לנסיונותיו של מושל הירח של כוכ הלכת, קונקורדיה (המשמש בית כלא ללוחמים שרוצים להשיב את העבר המלחמתי של מנדאלור על כנו), פרה ויזלה, לחתור תחתיה. הוא נעזר באחותה של סאטין, בו- קטאן, כדי להציג את שלטונה כחלש ורופס ואת עצמו "משמר המוות" כגיבורים. סאטין מודחת מהשלטון ונהרגת מאוחר יותר על דארת' מול למול עיני אהובה, אובי ואן קנובי, כנקמה על כך שאובי ואן הביס את מול 11 שנה לפני כן.
דמויות נייטרליות > בו-קטאן קרייז

אחותה של הדוכסית סאטין קרייז ונאמנה לפרה ויזלה. לאחר מותו של ויזלה ושבועת האמונים של משמרות המוות לדארת' מול פנתה נגדם ואף חילצה את אחותה מכלאה, מה שלא סייע לשתיהן.
בתקופת מלחמת הכוכבים: המורדים, לקראת שנת 0 BBY בו קטאן פוגשת במנדאלורית צעירה בשם סאבין רן, שמחזיקה בחרב האור השחורה שמעניקה לה את הזכות למשול במנדאלור. כאות כבוד לנצר למשפחה השלטת, סאבין מעניקה לבו- קטאן את החרב והאחרונה נעשית מנהיגת עמה.
נבחרת גביע בילי ג'ין קינג של צ'כיה

| --- | --- |
נבחרת גביע בילי ג'ין קינג של צ'כיה

 מידע כללי
 צבעים:  כחול ואדום
 התאחדות:  היתאחדות הטניס של צ'כיה
 דרג נוכחי:  משחקי הגמר (2022)
 מפגשים היסטוריים
 שנה ראשונה:  1963
 סטטיסטיקה קבוצתית
 שנים במפעל:  51
 מפגשים:  151
 מאזן ניצחונות:  40-111
 שנים בבית העליון:  40
 שיאים אישיים
 מירב הניצחונות יחידים:  הלנה סוקובה (11-45)
 מירב הניצחונות זוגות:  האנה מנדליקובה (6-15)
 מירב הניצחונות סה"כ:  הלנה סוקובה (16-57)
 הזוג המצליח ביותר:  הלנה סוקובה ו- האנה מנדליקובה (3-7)
 הכי הרבה שנים:  לוסי ספארובה (14)
 הכי הרבה מפגשים:  הלנה סוקובה (54)
 
נבחרת גביע בילי ג'ין קינג של צ'כיה היא נבחרת הטניס של צ'כיה המשחקת בבילי ג'ין קינג (גביע הפדרציה) העולמי ומורכבת משחקניות הטניס הבכירות שלה.
צ'כיה משחקת בגביע הפדרציה החל משנת 1963. באותן שנים הנבחרת שיחקה כנבחרת צ'כוסלובקיה וזכתה בגביע 5 פעמים. החל משנת 1993 הנבחרת מייצגת את צ'כיה.
בין כוכבי עבר הנבחרת נמנית מרטינה נברטילובה. היא הייתה בסגל הנבחרת שזכה בגביע בשנת 1975, אך בשנת 1986 היא הייתה חלק של נבחרת גביע הפדרציה של ארצות הברית שניצחה את צ'כוסלובקיה בגמר התחרות.
נכון לשנת 2022 שיחקה צ'כיה מאז תחילת השתתפותה בגביע הפדרציה / גביע בילי ג'ין קינג 151 משחקים בינלאומיים, בהם ניצחה 111 מפגשים.
צ'כיה זכתה בגביע הפדרציה בשנים 2011, 2012, 2014, 2015, 2016, ו-2018 הדירוג הנוכחי של נבחרת צ'כיה בדירוג נבחרות הנשים של גביע בילי ג'ין קינג (גביע הפדרציה), הוא המקום ה-2 בעולם, נכון ל-15 באפריל 2024, עלייה של 2 מקומות לעומת דירוג קודם.
השתתפות הנבחרת בתחרות (החל משנת 1993)

1993 : סיבוב 1
1994 : סיבוב 2
1995 : אזור אירופה
1996 : בית עולמי ב'
1997 : בית עולמי
1998 : בית עולמי
1999 : בית עולמי ב'
2000 : בית עולמי
2001 : בית עולמי
2002 : בית עולמי
2003 : בית עולמי
2004 : בית עולמי
2005 : בית עולמי ב'
2006 : בית עולמי ב'
2007 : בית עולמי ב'
2008 : בית עולמי ב'
2009 : בית עולמי
2010 : בית עולמי
2011 :
2012 :
2013 : בית עולמי
2014 :
2015 :
2016 :
2017 : בית עולמי
2018 :
2019 : בית עולמי
2020-21 : משחקי הגמר
2022 : משחקי הגמר
הערות שוליים

↑  דירוג נבחרות הנשים של גביע הפדרציה באתר הפדרציה הבינלאומית לטניס
ערך זה הוא קצרמרבנושא טניס. אתם מוזמנים לתרום לוויקיפדיה ו.
דויד ביסבל

| --- | --- |

דיוויד ביסבל בטקס הגראמי הלטיני 2023
 לידה:  5 ביוני 1979 (בן 45) אלמריה, ספרד 
 שם לידה:  David Bisbal Ferre 
 מוקד פעילות:  ספרד 
 תקופת הפעילות:  מ-2001 
 סוגה:  מוזיקת פופ 
 שפה מועדפת:  ספרדית, קטלאנית 
 חברת תקליטים:  Vale Music 
 פרסים והוקרה:  Latin Grammy Award for Best New Artist (2003)  Latin Grammy Award for Best Traditional Pop Vocal Album (2012)  Dearest Son of Andalusia (2023)  Premios Odeón  בפסקה זו רשומה אחת נוספת שטרם תורגמה 
 davidbisbal.com
 פרופיל ב-IMDb
 
דויד ביסבל, אוגוסט 2006
דויד ביסבל (בספרדית: David Bisbal Ferre; נולד ב-5 ביוני 1979) הוא זמר פופ, יוצר ושחקן ספרדי, זוכה פרס גראמי הלטיני.
הוא התפרסם בתוכנית הריאליטי "Operación Triunfo", ומאז הוא הוציא שבעה אלבומים, ורובם כבשו את המצעדים הספרדיים. בנוסף הוא הרבה סיבובי הופעות בספרד ובאמריקה הלטינית.
ביוגרפיה

ביסבל נולד באלמריה, ספרד. יש לו אח גדול בשם חוסה מריה ואחות גדולה בשם מריה דל מאר.
ביסבל עזב את בית הספר בגיל צעיר בגלל התעניינותו במוזיקה. אף על פי שהוריו אילצו אותו לעבוד בחממה זמן מה, הוא החל את הקריירה המוזיקלית שלו בגיל 18 כאשר התגלה על ידי התזמורת "Orquesta Expresiones".
ב-2001, השתתף בתוכנית המציאות "Operación Triunfo" (אשר דומה בתוכנו לכוכב נולד), אשר בה נבחר הנציג הספרדי לאירוויזיון. לבסוף הגיע למקום השני. לאחר שראו אותו בתוכנית, הציעו לו מנהלי חברת התקליטים "Vale Music" להפיק לו אלבום. אלבומו הראשון "Corazón Latino" יצא בקיץ 2002. האלבום הוקלט במיאמי. האלבום זכה להצלחה מידית, ומהר מאוד הפך לאחד הדיסקים המבוקשים בספרד. האלבום מכר מיליון עותקים תוך מספר חודשים. מאוחר יותר בקיץ 2002, החל ביסבל את סיבוב ההופעות הראשון שלו ברחבי ספרד. באותה שנה קיבל פרס בקטגוריית "אלבום השנה". בנוסף הוא היה מועמד ל"אמן השנה" בפרסי המוזיקה הספרדיים.
ב-2003, החל ביסבל להתפרסם גם מחוץ לספרד. הוא החל בסיבוב הופעות באמריקה הלטינית, שם הוא הופיע בלמעלה מ-80 הופעות. הוא החל להופיע על שערי מגזינים, להתראיין לתוכניות טלוויזיה ולהופיע בפסטיבלים ביניהם פסטיבל ויניה דל מאר בצ'ילה. במיאמי, קיבל ביסבל 8 אלבומי זהב על מכירות האלבום "Corazón Latino" בארצות הברית ואמריקה הלטינית. בנוסף הוא קיבל פרס בקטגוריית "האמן הבינלאומי של השנה". הסינגל שלו "Lloraré las penas" כבש את מצעדי בילבורד הלטיניים. ב-2003, קיבל ביסבל את פרס גראמי הלטיני בקטגוריית "אמן השנה" והיה מועמד בקטגוריית "אלבום הפופ של השנה".
ב-2004, יצא אלבומו השני "Buleria". האלבום הפך במהרה ללהיט וכבש את המצעדים בספרד, אמריקה הלטינית וארצות הברית. האלבום מוקיר כבוד לארץ הולדתו של ביסבל, ספרד, והוא כולל קטעי פלמנקו לצד הסגנון הלטיני של ביסבל. למעלה ממיליון עותקים מן האלבום נמכרו בספרד, ו-300,000 נוספים נמכרו באמריקה הלטינית וארצות הברית.
ב-2005 הוציא ביסבל אלבום הופעה חיה שנקרא "Todo Por Ustedes". לשיר "Dame el Amor" מתוך אלבום זה נכתבה ב-2007 גרסה עברית על ידי דורון מדלי. השיר, שנקרא בגרסתו העברית "כבר לא יכול", בוצע על ידי אייל גולן.
באפריל 2006 הוציא ביסבל אלבום הלהיטים הגדולים אשר נקרא "David Bisbal". האלבום כולל מספר שירים באנגלית. באוקטובר 2006 יצאה גרסה מיוחדת של האלבום בספרד.
אלבומו השלישי של ביסבל, " Premonición" יצא באוקטובר 2006. באלבום זה, ביסבל שיתף פעולה עם האמנים טומטיטו, ויסנט אמיגו, לי לאבין וג'ון פלקון. זהו האלבום הכי בינלאומי של ביסבל. האלבום זכה ל-5 פלטינות ולזהב אחד בארצות הברית ובפוארטו ריקו.
ביסבל הקים קבוצה של מתנדבים אשר סייעו לילדים במדינות העולם השלישי.
לאחרונה הקליט ביסבל דואט עם הזמרת ריהאנה. השיר "Como Odio Amarte", הוא הגרסה הספרדית לשיר של ריהאנה "Hate That I Love You".
ב-2010, הקליט ביסבל ביחד עם האמן K'naan את שיר הנושא של חברת קוקה-קולה לקראת מונדיאל 2010 - "Wavin' Flag", שתורגם למספר שפות (זהו אינו השיר הרשמי של המונדיאל). בשנת 2020, בעקבות מגפת הקורונה הוציא עם איתנה את השיר "Si Tú La Quieres".
דיסקוגרפיה

| שנה> שנה.ספרד | שם האלבום> שם האלבום.אמריקה הלטינית | מיקום במצעדים> .גרמניה | מיקום במצעדים> .שווייץ | מיקום במצעדים> .אוסטריה | מיקום במצעדים> . | מיקום במצעדים> . | מכירות> מכירות. |  |
| --- | --- | --- | --- | --- | --- | --- | --- | --- |

| 2002 | Corazón Latino   אלבום אולפן ראשון  תאריך יציאה: ספרד:5 ביוני 2002   ארצות הברית: 20 באוגוסט 2002  פורמט: תקליטור | 1 | 13 | - | - | - | מכירות בעולם: 1,600,000 מכירות בספרד: 1,300,000 מעמד בספרד: אלבום פלטינה 13x |  |
| 2004 | Bulería אלבום אולפן שני  תאריך יציאה: 10 בפברואר 2004  פורמט: תקליטור | 1 | 5 | - | 73 | - | מכירות בעולם: 1,300,000 מכירות בספרד: 1,000,000 מעמד בספרד: אלבום פלטינה 10x |  |

| 2005 | Todo Por Ustedes   אלבום הופעה חיה  תאריך יציאה: 29 במרץ 2005  פורמט: תקליטור + 2 DVD | 1 | 64 | - | - | - | מכירות בעולם: 100,000 מכירות בספרד: 75,000 מעמד בספרד: אלבום זהב |  |
| 2006 | David Bisbal   אלבום הלהיטים הגדולים  תאריך יציאה:4 באפריל 2006  פורמט: תקליטור | 18 | - | 134 | - | - | מכירות בעולם: 50,000 מכירות בספרד: 40,000 מעמד בספרד: אלבום זהב |  |

| 2006 | Premonición   אלבום אולפן שלישי  תאריך יציאה: 3 באוקטובר 2006  פורמט:תקליטור | 1 | 6 | 41 | 26 | 27 | מכירות בעולם: 645,000 מכירות בספרד: 400,000 מעמד בספרד: אלבום פלטינה 5x |  |
| 2009 | Sin mirar atras אלבום אולפן רביעי תאריך יציאה: 20 באוקטובר 2009 | 1 | 1 | - | 81 |  |  |  |
| 2014 | את ואני אלבום אולפן חמישי תאריך יציאה: 18 במרץ 2014 | 1 | 8 | - | - |  |  |  |
| 2016 | Hijos del Mar אלבום אולפן שישי תאריך יציאה: 2 בדצמבר 2016 | 1 | 4 | - | - |  |  |  |
| 2020 | En Tus Planes אלבום אולפן שביעי תאריך יציאה: 3 בינואר 2020 | 1 | - | - | - |  |  |  |

|  |  |  | ספרד | אמריקה הלטינית | גרמניה | שווייץ | אוסטריה |  |
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי הלטיני | 2024 | שיר הפופ הטוב ביותר | "Ahora" (עם קרלוס ריברה) | מועמדות |  |
הערות שוליים

↑  2024 Latin GRAMMYs: See The Full Winners & Nominations List | GRAMMY.com, grammy.com
| --- | --- |
בקרת זהויות :  BNE: XX1602452  BnF: cb16221512c (data)  GND: 133432165  ISNI: 0000 0000 8152 8990  LCCN: n2004116979  MusicBrainz: 95c8b6b7-1e24-4987-804c-024f6b05cd91  RERO: 02-A016299447  SUDOC: 250637758  VIAF: 72581890   WorldCat (עם VIAF): 72581890
נבחרת גביע בילי ג'ין קינג של אוסטריה

| --- | --- |
נבחרת גביע בילי ג'ין קינג של אוסטריה
 מידע כללי
 התאחדות:  התאחדות הטניס של אוסטריה
 השתייכות אזורית:  אירופה
 דרג נוכחי:  אזור אירופה/אפריקה
 מפגשים היסטוריים
 שנה ראשונה:  1963
 סטטיסטיקה קבוצתית
 שנים במפעל:  51
 מפגשים:  139
 מאזן ניצחונות:  63 - 76
 שנים בבית העליון:  28
 הישג שיא:  חצי גמר (3 פעמים)
 שיאים אישיים
 מירב הניצחונות יחידים:  יהודית ויזנר (28 - 16)
 מירב הניצחונות זוגות:  ברברה שט (11 - 5)
 מירב הניצחונות סה"כ:  יהודית ויזנר (39 - 27)
 הזוג המצליח ביותר:  מלני קלפנר וניקול רוטמן (3 - 0)
 הכי הרבה שנים:  יהודית ויזנר (14)
 הכי הרבה מפגשים:  יהודית ויזנר (40)
 
נבחרת גביע בילי ג'ין קינג של אוסטריה היא נבחרת הטניס של אוסטריה המשחקת בבילי ג'ין קינג (גביע הפדרציה) העולמי ומורכבת משחקניות הטניס הבכירות שלה.
הנבחרת משחקת בגביע הפדרציה החל משנת 1963, כאשר התחרות הוקמה. ההישג של הנבחרת הוא הגעה לחצי הגמר 4 פעמים.
נכון לשנת 2017 שיחקה אוסטריה מאז תחילת השתתפותה בגביע הפדרציה / גביע בילי ג'ין קינג 139 משחקים בינלאומיים, בהם ניצחה 63 מפגשים.
הדירוג הנוכחי של נבחרת אוסטריה בדירוג נבחרות הנשים של גביע בילי ג'ין קינג (גביע הפדרציה), הוא המקום ה-24 בעולם, נכון ל-15 באפריל 2024, עלייה של 2 מקומות לעומת דירוג קודם.
תוצאות בגביע הפדרציה

1963 : רבע גמר
1964 : סיבוב 1
1965 : -
1966 : סיבוב 1
1967 : -
1968 : -
1969 : -
1970 : -
1971 : -
1972 : סיבוב 1
1973 : סיבוב 1
1974 : סיבוב 2
1975 : סיבוב 1
1976 : -
1977 : סיבוב 1
1978 : סיבוב 1
1979 : -
1980 : סיבוב 1
1981 : -
1982 : סיבוב 1
1983 : סיבוב 1
1984 : סיבוב 2
1985 : סיבוב 1
1986 : רבע גמר
1987 : סיבוב 1
1988 : סיבוב 2
1989 : רבע גמר
1990 : חצי גמר
1991 : רבע גמר
1992 : סיבוב 2
1993 : סיבוב 1
1994 : רבע גמר
1995 : רבע גמר
1996 : רבע גמר
1997 : בית עלומי ב'
1998 : בית עלומי ב'
1999 : בית עלומי ב'
2000 : בית עלומי
2001 : רבע גמר
2002 : חצי גמר
2003 : רבע גמר
2004 : חצי גמר
2005 : רבע גמר
2006 : רבע גמר
2007 : בית עלומי ב'
2008 : בית עלומי ב'
2009 : אזור אירופה/אפריקה
2010 : אזור אירופה/אפריקה
2011 : אזור אירופה/אפריקה
2012 : אזור אירופה/אפריקה
2013 : אזור אירופה/אפריקה
2014 : אזור אירופה/אפריקה
2015 : אזור אירופה/אפריקה
2016 : אזור אירופה/אפריקה
2017 : אזור אירופה/אפריקה
2018 : אזור אירופה/אפריקה
2019 : אזור אירופה/אפריקה
2020-21 : אזור אירופה/אפריקה
2022 : אזור אירופה/אפריקה
הערות שוליים

↑  דירוג נבחרות הנשים של גביע הפדרציה באתר הפדרציה הבינלאומית לטניס
ערך זה הוא קצרמרבנושא טניס. אתם מוזמנים לתרום לוויקיפדיה ו.
עזרה לשף

| פרק מ"סאות' פארק" |
| --- | --- |

קרטמן רוקד ריקוד גרמני במטרה לעודד את שף
 מספר פרק:  14
 מספר עונה:  2
 קוד הפקה:  214
 תאריך שידור מקורי:  7 באוקטובר 1998
 שפה:  אנגלית 
 תסריט:  טריי פארקר מאט סטון
 הפקה:  ריק רובין 
 בימוי:  טריי פארקר
 כוכבים אורחים:  אוזי אוסבורן, ג'ו סטראמר, דיבו, ריק ג'יימס, פריימוס, DMX, אלטון ג'ון, מיט לוף, ראסיד
 דף הפרק ב-IMDb
 
"מופע הסיוע לשף" (באנגלית: Chef Aid) הוא הפרק ה-27 בקומדיית המצבים המונפשת "סאות' פארק". הוא שודר לראשונה ב-7 באוקטובר 1998, במסגרת עונתה השנייה של הסדרה.
הפרק מציג פרודיה על המשפט שבו זוּכּה או. ג'יי. סימפסון מאשמת רצח, ובפרט על עורך הדין ג'וני קוקרן שייצג את סימפסון במשפט, תוך הצגתה של אסטרטגיה משפטית פרודית בשם "הגנת צ'ובאקה".
בעקבות הפרק, בו התארחו מספר מוזיקאים בעלי שם, יצא לאור אלבום ראשון המבוסס על המוזיקה ב"סאות' פארק", בשם "Chef Aid: The South Park Album". האלבום כולל גרסאות מורחבות של הקטעים המוזיקליים המופיעים בפרק שהוקלטו במיוחד עבור האלבום.
עלילה

שף מגלה כי להיטה החדש של אלאניס מוריסט הוא שיר שהוא עצמו חיבר 20 שנה קודם לכן, לפני שנטש את שאיפותיו המוזיקליות. הוא יוצר קשר עם מנהל בחברת התקליטים ומבקש ששמו יוצג כמלחין השיר, תוך הצגת הקלטה בת 20 שנה של עצמו שר את השיר. חברת התקליטים מסרבת ובנוסף שוכרת את שירותיו של עורך הדין ג'וני קוקרן ותובעת את שף על הטרדה. קוקרן משתמש בנאומו בטיעונים בלתי הגיוניים תוך הצגת תמונתו של "צ'ובאקה", דמות מתוך סדרת סרטי "מלחמת הכוכבים":
גבירותי ורבותי המושבעים, אני רוצה שתשקלו עוד דבר אחד אחרון: זהו צ'ובאקה. צ'ובאקה הוא ווקי מכוכב הלכת קאשיק, אך צ'ובאקה גר על כוכב הלכת אנדור. חישבו על זה. זה לא הגיוני!
עורך הדין המייצג את שף, קייל ברופלובסקי, מכנה את הדברים "הגנת צ'ובאקה". קוקרן מביא לניצחונה של חברת התקליטים ולקביעת עונשו של שף, בחירה בין תשלום קנס גבוה תוך 24 שעות לבין ארבע שנות מאסר. שף מחליט שלא לוותר על כל רכושו לטובת מנהלה החמדן של חברת התקליטים, ובמקום זאת מחליט לשכב עם כל נשות העיר עבור כסף, במטרה לגייס סכום כסף מספיק לשם שכירתו של קוקרן כך שיוכל הוא עצמו לתבוע את חברת התקליטים.
בינתיים, מר גריסון מבחין בניסיונות להתנקש בחייו של מר מקל - הוא מוצא אותו בתוך סיר מים רותחים ומאוחר יותר שבור לחצי. גריסון תולה את האשם במר כובע, יוצא מביתו באמוק כשהוא לבוש בתחתונים בלבד, ונלקח לבית הכלא. שף, שנכלא אף הוא לאחר שכשל בגיוס סכום הפיצויים, מנסה להסביר לגריסון כי "בני זוגו" אינם דמויות מציאותיות, אך מר כובע פורץ את קיר בית הכלא במכונית ומחלץ את השניים.
הבנים מנסים לסייע לשף באספת מוזיקאים שונים שעצותיו של שף סייעו להם בתחילת דרכם, לשם הפקתו של מופע צדקה שמטרתו גיוס שכרו של קוקרן. מנהל חברת התקליטים מחבל בהופעה אך ניסיונם של הבנים נוגע ללבו של קוקרן, שנאות לייצג את שף בחינם בתביעה הנגדית. קוקרן משתמש שוב בהגנת צ'ובאקה (תוך שהוא מציג בפני המושבעים בובה של קוף, דבר שגורם לראשו של אחד מהם להתפוצץ) ומביא לניצחונו של שף, בעוד שמר גריסון ומר כובע משלימים וחוזרים להיות בני זוג.
פרשנות

טיעונו האחרון של קוקרן, "אם צ'ובאקה חי על אנדור, עליכם לזַכּות את הנאשם! ההגנה סיימה" מהווה פרודיה על פנייתו של קוקרן לחבר המושבעים במשפטו של או. ג'יי. סימפסון: "אם הכפפה איננה מתאימה, עליכם לזכות!" - בהתייחסות לנקודה מוקדמת יותר במשפט בה התבקש סימפסון לנסות לעטות על ידו כפפה מכוסה בדם שנמצאה בזירת הרצח, אך הכפפה לא התאימה.
בעקבות שידור הפרק, החל המושג "הגנת צ'ובאקה" להופיע בשיח הציבורי בארצות הברית, לשם תיאור אירוני של נאומי הגנה שנועדו לבלבל ואף להתיש את חבר המושבעים. הגנת צ'ובאקה תוארה כ"מצב שבו אדם מאשש את טענותיו בדברים כה מקוריים בחוסר ההיגיון שבהם עד שמוחו של המאזין נכבה כליל". בשפה העברית השימוש במושג "הגנת צ'ובאקה" נדיר. דוגמה לכך הופיעה במאמר ב"הארץ" העוסק בעבירות מחשב.
"Chef Aid: The South Park Album"

בסצנה המציגה את מופע הסיוע לשף התארחו הזמרים ג'ו סטראמר (הקלאש), אוזי אוסבורן, אלטון ג'ון, מיט לוף, ריק ג'יימס ו-DMX, והלהקות רנסיד, ווין ופריימוס. בהמשך 1998 יצא לאור אלבום קומי הנושא את שם הפרק וכולל 21 שירים, בהם הרחבות של קטעי השירים המופיעים בפרק זה ובפרקים קודמים בסדרה, לכדי שירים מלאים. האלבום כלל שירים מסוגות שונות והגיע למקום הראשון במצעד מכירות האלבומים האוסטרלי ולמקום ה-16 במצעד האמריקאי.
ב-1999 יצאו שני אלבומים נוספים המבוססים על "סאות' פארק": פסקול הסרט "סאות' פארק: גדול יותר, ארוך יותר ולא מצונזר" בו התארחו בין השאר שניים מחברי להקת ראש וקיד רוק, ואלבום פרודי של שירי חג המולד המבוסס על שירי הפרק ה-46 "קלאסיקות חג-המולד של מר האנקי", בו המבצעים היחידים היו מדבבי הסדרה
| רשימת השירים> מס' | רשימת השירים> שם | רשימת השירים> כותב(ים) | רשימת השירים> משך | רשימת השירים>  | רשימת השירים>  | רשימת השירים>  | רשימת השירים>  | רשימת השירים>  | רשימת השירים>  |
| --- | --- | --- | --- | --- | --- | --- | --- | --- | --- |
| 1. | South Park Theme  | פריימוס | 0:41 |  |  |  |  |  |  |
| 2. | Nowhere to Run  | אוזי אוסבורן/DMX/אול' דירטי באסטרד/הקריסטל מת'וד | 4:40 |  |  |  |  |  |  |
| 3. | (Chocolate Salty Balls (P.S. I Love You  | שף | 3:55 |  |  |  |  |  |  |
| 4. | Brad Logan  | רנסיד | 2:16 |  |  |  |  |  |  |
| 5. | Come Sail Away  | אריק קרטמן | 5:12 |  |  |  |  |  |  |
| 6. | Kenny's Dead  | מאסטר פי | 3:24 |  |  |  |  |  |  |
| 7. | Simultaneous  | שף | 3:17 |  |  |  |  |  |  |
| 8. | Will They Die 4 You (רמיקס)   | מייז/פאף דאדי/ליל קים/סיסטם אוף אה דאון | 3:52 |  |  |  |  |  |  |
| 9. | Hot Lava  | DVDA ופרי פארל | 3:50 |  |  |  |  |  |  |
| 10. | Bubblegoose (רמיקס)   | וייקלף ז'אן עם סטן, קייל, קני וקרטמ | 2:52 |  |  |  |  |  |  |
| 11. | No Substitute  | שף | 4:47 |  |  |  |  |  |  |
| 12. | Wake Up Wendy  | אלטון ג'ון | 5:58 |  |  |  |  |  |  |
| 13. | Horny  | מוס טי והוט אן ג'וסי | 3:31 |  |  |  |  |  |  |
| 14. | Huboon Stomp  | דיבו | 3:21 |  |  |  |  |  |  |
| 15. | Love Gravy  | ריק ג'יימס ואייק טרנר | 4:01 |  |  |  |  |  |  |
| 16. | Feel Like Makin' Love  | נד גרבלנסקי | 3:26 |  |  |  |  |  |  |
| 17. | The Rainbow  | ווין | 2:45 |  |  |  |  |  |  |
| 18. | Tonight Is Right for Love  | שף ומיט לוף | 3:03 |  |  |  |  |  |  |
| 19. | It's a Rockin' World  | ג'ו סטראמר וטום מורלו | 2:31 |  |  |  |  |  |  |
| 20. | Mephisto and Kevin  | פריימוס | 5:18 |  |  |  |  |  |  |
| 21. | (Mentally Dull (Think Tank Remix  | צוות מדבבי "סאות' פארק" | 4:34 |  |  |  |  |  |  |
הערות שוליים

↑  ארין קנילי, Poking the Wookie: The Chewbacca Defense in Digital Evidence Cases, הרצאה מן הכנס השנתי של האגודה האמריקאית למדעי הזיהוי הפלילי של 2005 (באנגלית)


ארין קנילי, אנג'לי ר. סווינטון, Applying Admissibility, Reliability to Technology, באתר "Florida State Courts" (באנגלית)
↑  D is for Diabolica, "האפינגטון פוסט" (באנגלית)
↑  יובל דרור, זה לא אני, זה הסוס, באתר הארץ, 1 בנובמבר 2003
| סאות' פארק |
| --- | --- | --- |
| יוצרים | טריי פארקר • מאט סטון |  |
| דמויות | סטן מארש • קייל ברופלובסקי • אריק קרטמן • קני מקורמיק • באטרס סטוץ' • שף • טרנס ופיליפ |  |
| מדבבים ראשיים | אייזק הייז • מרי קיי ברגמן • ורנון צ'אטמן • ג'ניפר האוול • מונה מרשל • טריי פארקר • מאט סטון • אלייזה שניידר • אפריל סטיוארט |  |
| מדיות נוספות בזיכיון | סאות' פארק: גדול יותר, ארוך יותר ולא מצונזר • ממלכת הדמיון • Chef Aid: The South Park Album • Chocolate Salty Balls • מהדורות ה-DVD |  |
קומדי סנטרל
כריסטיאן השלישי, מלך דנמרק

כריסטיאן השלישי (בדנית ובנורווגית: Christian III; ‏12 באוגוסט 1503 – 1 בינואר 1559) היה מלך דנמרק ומלך נורווגיה מ-1534 ועד למותו. הוא היה בנם הבכור של פרדריק הראשון, מלך דנמרק ושל אנה מברנדנבורג.
כשהוא מושפע ממוריו, שהיו לותרנים מסורים, מייסד כריסטיאן את הלותרניזם כדת המדינה בממלכותיו במסגרת הרפורמציה הפרוטסטנטית. לאחר כמה מאות שנים, מאז מלכותו של כריסטיאן השלישי, בהם הייתה במעמד של דת המדינה, הכנסייה הלותרנית היא כיום במעמד של "כנסיית העם" במסגרת חוקת דנמרק משנת 1849. בנורווגיה, נותר הלותרניזם דת המדינה הרשמית עד לעדכון החוקה ב-2012.
ראשית חייו

כריסטיאן נולד ב-12 באוגוסט 1503 בטירת גוטורף, שאותה הפך פרדריק הראשון למעונו הראשי. ב-1514, כאשר הוא היה רק בן עשר שנים, מתה אמו של כריסטיאן. ארבע שנים מאוחר יותר, נשא אביו לאישה את סופיה מפומרניה.
בשנת 1523 נבחר פרדריק להיות מלך דנמרק במקום אחיינו, כריסטיאן השני, מלך דנמרק. פעולתו הציבורית הראשונה של הנסיך הצעיר כריסטיאן לאחר עלייתו לכס המלוכה של אביו, הייתה ביצורה של קופנהגן, שעמדה איתנה כנגד כריסטיאן השני. כסטאדהאודר של הדוכסיות של שלזוויג והולשטיין ב-1526 וכמשנה למלך נורווגיה ב-1529, הפגין כריסטיאן יכולות ניהוליות ראויות לציון.
השקפותיו הדתיות

מורהו הראשון של כריסטיאן, וולפגנג פון אוטנהוף, ומורהו הלותרני, הגנרל יוהאן רנצאו, היו שניהם רפורמטורים נלהבים והייתה להם השפעה על הנסיך הצעיר. בדחיפתם, בעת שסייר בגרמניה ב-1521, נכח כריסטיאן בדיאט של וורמס, כדי לשמוע את מרטין לותר נואם. טיעוניו של לותר סיקרנו אותו. הנסיך לא שמר בסוד את השקפותיו הלותרניות. הבוטות שלו העמידה אותו בעימות, לא רק עם מועצת הממלכה, אלא גם עם אביו הזהיר והפשרן. בחצרו בשלזוויג הוא עשה כמיטב יכולתו להנהיג את הרפורמציה הפרוטסטנטית, למרות התנגדות הבישופים. הוא הפך את הכנסייה הלותרנית לכנסיית המדינה של שלזוויג-הולשטיין על פי צו כנסייתי שהוצא ב-1528.
עלייתו למלוכה

לאחר מות אביו ב-1533, הוכרז כריסטיאן ב-1534 כמלך על ידי האספה בריי שבצפון יוטלנד. מועצת המדינה הדנית, שנשלטה עדיין על ידי הבישופים והאצילים הקתולים, סירבה לקבל את הדוכס כריסטיאן כמלך ופנתה לרוזן כריסטופר מאולדנבורג כדי להשיב את כריסטיאן השני לכס מלכותו. כריסטיאן השני תמך באמונה הישנה ובאמונה החדשה בהזדמנויות שונות. כצעד של התנגדות לכריסטיאן השלישי, הוכרז הרוזן כריסטופר כעוצר הממלכה על ידי האספה. צעד זה הוביל למלחמת אזרחים שארכה שנתיים (1536-1534) וידועה בכינוי "סכסוך הרוזנים" (Grevens Fejde) בין הכוחות הקתולים לכוחות הפרוטסטנטים.